Artikler om litteratur 2015-2021
By: Dag Solstad
Publisher: Forlaget Oktober
Published: 2021
Place of publication: Oslo
Language: nob
Number of pages: 519
ISBN-13: 9788249524082
Subjects: Books and reading; Literature; History and criticism; Norwegian literature
Work titles: Essays
Description: Det er blitt sagt om Dag Solstads artikler at de kan leses som dagbøker i klassisk forstand. Flere av tekstene i Artikler om litteratur 2015-2021 har også preg av memoarer. Solstad skriver med stort overskudd og humør, om en drøm, om det norske språk og om ±reisen gjennom, og til, mitt norske vesen?. Og han skriver om litteratur, om sitt forhold til Knut Hamsun og hvordan det i den sekstenårige Hamsun-leseren Dag Solstad oppsto en hemmelig drøm om å bli forfatter, om Fernando Pessoa, Thomas Mann og Olav Duun, og om Selma Lagerlöfs roman Gösta Berlings saga. I et forord til Albert Camus' Myten om Sisyfos jakter han på seg selv som ung leser og reflekterer over hva det var med ikke bare Camus, men også Kafka, som ble så betydningsfullt for ham rundt den tiden han debuterte som forfatter. I tillegg er flere store intervjuer med i denne boka, der Solstad bl.a. tenker høyt rundt omkring sitt eget forfatterskap og om hvordan hver ny roman er en ny begynnelse. Til sammen danner disse tekstene en slags litterær selvbiografi. Fra forskjellige kanter sirkler de inn Solstads litterære virke og hans tenkning rundt litteratur. Tekstene er rause, skarpe og engasjerte, og kampvillige når det trengs.